अपने पूरे लेख को फीड में देने के वावजूद आप पाठक को अपने ब्लॉग पर ला सकते हैं, इसके लिए आपको बहुत सावधानी के साथ अपने नए लेख में अपने पुराने लेखों के लिंक देने हैं| यदि आप अपने पुराने लेखों के लिंक अपने नए लेख में देंगे तो आपके लेख को पढते समय पाठक उन लिंक पर क्लिक करके ना सिर्फ आपके ब्लॉग पर आ सकता है बल्कि आपके ब्लॉग के पुराने लेखों को भी पढ़ सकता है| लिंक देते समय यह याद रखें कि आपके लेख के अनुरूप ही लिंक दिए गए हैं जैसे कि इस लेख को लिखते समय मैं यह बता सकता हूँ कि आप फीड के आकार को गूगल ब्लॉगर में कैसे बदलें| यह लिंक ना सिर्फ इस लेख के अनुरूप है बल्कि यह उन पाठकों को मेरे इस लेख को पढ़ने के लिए भी प्रेरित करेगा जिनको ब्लॉग-स्पॉट में फीड का आकार बदलना नहीं आता|